ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રી શ્રીએ ઉત્તર પ્રદેશના અયોધ્યામાં ભગવાન શ્રી રામલલા વિરાજમાનના દર્શન કર્યા અને પૂજા કરી
શ્રી રામ જન્મભૂમિ તીર્થ ક્ષેત્ર સ્થળનું નિરીક્ષણ કર્યું
દીપાવલીની પૂર્વ સંધ્યાએ, પ્રધાનમંત્રી શ્રી નરેન્દ્ર મોદીએ આજે ઉત્તર પ્રદેશમાં અયોધ્યાની મુલાકાત લીધી હતી અને આજે ભગવાન શ્રી રામલલા વિરાજમાનના દર્શન અને પૂજા કરી હતી. પ્રધાનમંત્રીએ શ્રી રામ જન્મભૂમિ તીર્થ ક્ષેત્રના સ્થળનું નિરીક્ષણ કર્યું. તેમણે મંદિરના સ્થળે શ્રમજીવીઓ સહિત પવિત્ર પ્રોજેક્ટ સાથે સંકળાયેલા લોકો સાથે પણ વાતચીત કરી હતી.
YP/GP/JD
(
માહિતી અને પ્રસારણ મંત્રાલય
તમામ ખાનગી સેટેલાઇટ ટીવી ચેનલોને નૃત્ય આધારિત રિયાલિટી શોમાં બાળકોને ઉચિત રીતે રજૂ કરવા સૂચન
ચેનલોને રિયાલિટી શો અને કાર્યક્રમો પ્રસ્તુત કરતી વખતે તેમા બાળકોની ભાગીદારી બાબતે સંયમ સાથે સંવેદનશીલતા અને સાવધાની રાખવાની સલાહ
આ પગલાથી સરળતાથી દોરવાઈ જતા નાની વયનાં બાળકોનાં મન પર તણાવ ઘટશે એવી અપેક્ષા
માહિતી અને પ્રસારણ મંત્રાલયે ધ્યાનમાં લીધું છે કે, કેટલાંક નૃત્ય આધારિત રિયાલિટી ટીવી શો નાના બાળકોને એવા નૃત્ય કરતા દર્શાવે છે, જે ફિલ્મોમાં અને મનોરંજનનાં અન્ય લોકપ્રિય માધ્યમોમાં પુખ્ત વયના કલાકારોએ કર્યા હોય છે. નૃત્યનાં આવા સ્ટેપ્સ ઘણી વાર પ્રેરક હોય છે અને નાની વયની દૃષ્ટિએ અનુચિત હોય છે. આ પ્રકારનાં કાર્યથી બાળકોમાં તણાવ પેદા થઈ શકે છે, નાના અને સરળતાથી દોરવાઈ જતા બાળકો પર નુકસાનકારક અસર થાય છે.
કેબલ ટેલીવિઝન નેટવર્ક્સ  એક્ટ, 1995 અંતર્ગત સૂચિત પ્રોગ્રામ એન્ડ એડવર્ટાઇઝિંગ કોડ્સમાં સામેલ જોગવાઈઓ તથા અન્ય નિયમોનું પાલન તમામ ખાનગી સેટેલાઇટ ટીવી ચેનલો કરશે એવી અપેક્ષા છે. આ નિયમો મુજબ, બાળકને બદનામ કરે અને બાળકો માટેનાં કાર્યક્રમમાં અભદ્ર ભાષા કે હિંસાનાં દ્રશ્યો દર્શાવતા કોઈ પણ કાર્યક્રમનું પ્રસારણ પર ટીવી પર નહીં થાય.
આ માટે મંત્રાલયે તમામ ખાનગી સેટેલાઇટ ટીવી ચેનલોને એડવાઇઝરી રજૂ કરીને ડાન્સ રિયાલિટી શો કે આ પ્રકારનાં અન્ય કોઈ પણ કાર્યક્રમોમાં બાળકોને અશ્લિલ, સૂચક અને અનુચિત રીતે ડાન્સ કરતાં દર્શાવવાનું ટાળશે. આ ચેનલોને આ પ્રકારનાં રિયાલિટી શો અને કાર્યક્રમો દર્શાવતી વખતે મહત્તમ નિયંત્રણ જાળવવા, સંવેદનશીલતા દાખવવા અને સાવધાની રાખવાની સલાહ આપવામાં આવી છે.
DK/J. Khunt/GP/RP
(Visitor Counter : 131
માહિતી અને પ્રસારણ મંત્રાલય
માહિતી અને પ્રસારણ મંત્રાલયે ટીવી કાર્યક્રમોમાં દિવ્યાંગ વ્યક્તિઓ માટે સુલભતાનાં ધારાધોરણોનો અમલ કર્યો
ખાનગી સેટેલાઇટ ટીવી ન્યૂઝ ચેનલ્સો સાઇન લેંગ્વેજ ઇન્ટરપ્રિટેશન સાથે સ્વતંત્રતા દિવસની ઉજવણી પરનાં કાર્યક્રમોનું પ્રસારણ કરશે
દૂરદર્શન દર વર્ષે સ્વતંત્રતા દિવસની પૂર્વસંધ્યા પર રાષ્ટ્રપતિ અને સ્વતંત્રતા દિવસે લાલ કિલ્લાની પ્રાચીરેથી પ્રધાનમંત્રીનાં સંબોધનનું પ્રસારણ સાઇન લેંગ્વેજ  અર્થઘટન સાથે કરે છે. ચાલુ વર્ષે પણ રાષ્ટ્રપતિનાં સંબોધન અને લાલ કિલ્લા પરથી સંપૂર્ણ કાર્યક્રમનું ડીડી ભારતી ચેનલ પર સાઇન લેંગ્વેજ અર્થઘટન સાથેનું જીવંત પ્રસારણ થશે.
દિવ્યાંગ વ્યક્તિઓનાં અધિકારોનાં કાયદાનાં અમલીકરણ તરફ એક મોટું પગલું ભરીને માહિતી અને પ્રસારણ મંત્રાલયે આ સ્વતંત્રતા દિવસથી ખાનગી ટીવી ચેનલો માટે પણ ટેલીવિઝન કાર્યક્રમમાં દિવ્યાંગ લોકો માટે સુલભતાનાં ધારાધોરણોનો અમલ કરવાનો નિર્ણય લીધો છે.
ચાલુ વર્ષે સ્વતંત્રતા દિવસથી મહત્ત્વપૂર્ણ શરૂઆત સ્વરૂપે માહિતી અને પ્રસારણ મંત્રાલયે ખાનગી સેટેલાઇટ સમાચાર ટીવી ચેનલોને 15મી ઓગસ્ટની બપોરે/સાંજે સંબંધિત સાઇન લેંગ્વેજ અર્થઘટન સાથે સ્વતંત્રતા દિવસ પર ટૂંકા કાર્યક્રમનું પ્રસારણ કરવા જણાવ્યુ છે. આ ચેનલ્સને જણાવવામાં આવ્યું છે કે, તેઓ સાઇન લેંગ્વેજ ઇન્ટરપ્રિટેશન સાથે પોતાનાં પ્રોગ્રામ બનાવી શકે છે અથવા જો તેઓ ઇચ્છે, તો તેઓ ડીડી ન્યૂઝે તૈયાર કરેલા બુલેટિન નિઃશુલ્ક ખર્ચે પ્રસારિત કરી શકે છે. આ માહિતી, માહિતી અને પ્રસારણ મંત્રાલયનાં સચિવ શ્રી અમિત ખરેએ આપી હતી. તેઓ આઇઆઇસી, નવી દિલ્હીમાં એનસીપીઇડીપી દ્વારા આયોજિત કાર્યક્રમમાં બોલી રહ્યા હતા. માહિતી અને પ્રસારણ મંત્રાલયને આ કાર્યક્રમમાં સાંભળવાની અક્ષમતા ધરાવતાં લોકો માટે ટેલીવિઝન કાર્યક્રમો સુલભ બનાવવા માટે પથપ્રદર્શક કાર્ય કરવા બદલ સ્પેશ્યલ જ્યુરી એવોર્ડ એનાયત કરાયો હતો.
(Visitor Counter : 127
પ્રધાનમંત્રીનું કાર્યાલય
પ્રધાનમંત્રી શ્રીએ એન્ડ્રુ યુલ એન્ડ કંપની લિમિટેડ દ્વારા ચાની નિકાસમાં 431% વૃદ્ધિની પ્રશંસા કરી
પ્રધાનમંત્રી શ્રી નરેન્દ્ર મોદીએ આજે ભારે ઉદ્યોગ મંત્રાલય હેઠળની કંપની એન્ડ્રુ યુલ એન્ડ કંપની લિમિટેડને ચાની નિકાસમાં 431% વધારા બદલ અભિનંદન પાઠવ્યા હતા.
કેન્દ્રીય મંત્રી ડૉ મહેન્દ્ર નાથ પાંડેની ટ્વીટનો જવાબ આપતાં પ્રધાનમંત્રીએ ટ્વીટ કર્યું:
"ઘણા અભિનંદન! આત્મનિર્ભર ભારતના સંકલ્પને હાંસલ કરવાની દિશામાં આ એક મોટી સિદ્ધિ છે."
"बहुत-बहुत बधाई! आत्मनिर्भर भारत के संकल्प की सिद्धि की दिशा में यह एक बड़ी उपलब्धि है।"
YP/GP/JD
(
સંચાર અને સુચના પ્રૌદ્યોગિકી મંત્રાલય
ડાક કર્મયોગી
ડાક કર્મયોગી ઈ-લર્નિંગ પોર્ટલનો હેતુ વિભાગીય કર્મચારીઓ અને પોસ્ટ વિભાગના ગ્રામીણ ડાક સેવકોની યોગ્યતા નિર્માણ કરવાનો છે. આ પોર્ટલ વિભાગીય તાલીમ એકમોમાં ઓનલાઈન તેમજ મિશ્રિત શિક્ષણ મોડમાં ઓનસાઈટ તાલીમની સુવિધા આપે છે.
ડાક કર્મયોગી પોર્ટલ માનનીય પ્રધાનમંત્રી શ્રીના મિશન કર્મયોગી સાથે જોડાયેલું છે અને પોસ્ટ વિભાગના કાર્યદળમાં કાર્યક્ષમતા લાવવાના હેતુથી વિકસાવવામાં આવ્યું છે.
આ પોર્ટલ વિભાગીય કર્મચારીઓ અને ગ્રામીણ ડાક સેવકોને 'નિયમ'માંથી 'ભૂમિકા' તરફ જવાની મુખ્ય થીમ સાથે વિભાગીય તાલીમ એકમોમાં સમાન પ્રમાણભૂત તાલીમ સામગ્રીને ઑનલાઇન તેમજ મિશ્રિત શિક્ષણ મોડમાં ઍક્સેસ કરવા સક્ષમ બનાવે છે.
આ પોર્ટલ વિભાગીય કર્મચારીઓ અને ગ્રામીણ ડાક સેવકોની કાર્યપ્રણાલી સંબંધિત તાલીમ સામગ્રી તેમજ સોફ્ટ સ્કિલની આવશ્યકતાઓનો ભંડાર બનાવવાની પરિકલ્પના કરે છે જેથી તેઓ તેમની અનુકૂળતા મુજબ ગમે ત્યારે, ગમે ત્યાં સંબંધિત વિષયો શીખી શકે. વિભાગીય કર્મચારીઓ અને ગ્રામીણ ડાક સેવકોની ક્ષમતામાં વધારો કરવાનો હેતુ ગ્રામીણ અને શહેરી ટપાલ સેવામાં સુધારો કરવાનો છે.
પોસ્ટ વિભાગ પાસે 1,65,873 વિભાગીય કર્મચારીઓ અને 2,40,478 ગ્રામીણ ડાક સેવકો  છે. ડાક કર્મયોગી પોર્ટલનો હેતુ આ કાર્યદળને સતત અને ક્રમિક રીતે તાલીમ આપવાનો છે.
આ માહિતી સંચાર રાજ્ય મંત્રી શ્રી દેવુસિંહ ચૌહાણે આજે લોકસભામાં એક પ્રશ્નના લેખિત જવાબમાં આપી હતી.
SD/GP/JD
(Visitor Counter : 206
સંરક્ષણ મંત્રાલય
DRDO એ યુવી ડિસઇન્ફેક્શન ટાવર ઉપકરણ ‘યુવી બ્લાસ્ટર’ વિકસાવ્યું
સંરક્ષણ સંશોધન અને વિકાસ સંસ્થા એ ઊંચું ઇન્ફેક્શન ધરાવતા જોખમકારક વિસ્તારોનું ઝડપથી અને રસાયણમુક્ત ડિસઇન્ફેક્શન કરવા માટે અલ્ટ્રા વાયોલેટ  ડિસઇન્ફેક્શન ટાવર વિકસાવ્યાં છે.
યુવી બ્લાસ્ટર નામનું ઉપકરણ એરિયા સેનિટાઇઝર છે. આ ઉપકરણને દિલ્હીમાં ડીઆરડીઓની ટોચની પ્રયોગશાળા લેસર સાયન્સ એન્ડ ટેકનોલોજી સેન્ટર એ ગુરુગ્રામ સ્થિત ન્યૂ એજ ઇન્સ્ટ્રુમેન્ટ્સ એન્ડ મટિરિયલ્સ પ્રાઇવેટ લિમિટેડની મદદથી વિકસાવ્યું છે.
યુવી બ્લાસ્ટર ઇલેક્ટ્રોનિક ઉપકરણ, કમ્પ્યુટર્સ તથા પ્રયોગશાળાઓ અને ઓફિસોમાં અન્ય સાધનો જેવી હાઈ ટેક સર્ફેસ માટે ઉપયોગ છે, જેનું રાસાયણિક પદ્ધતિ સાથે ડિસઇન્ફેક્શન કરવું ઉચિત નથી. આ પ્રોડક્ટ એરપોર્ટ, શોપિંગ મોલ, મેટ્રો, હોટેલ, કારખાના, ઓફિસો વગેરે જેવા લોકોના વધારે પ્રવાહ ધરાવતા એરિયા માટે પણ અસરકારક છે.
યુવી આધારિત એરિયા સેનિટાઇઝરનો ઉપયોગ વાઇફાઇ લિન્કનો ઉપયોગ કરીને લેપટોપ / મોબાઇલ ફોન દ્વારા રિમોટ ઓપરેશન દ્વારા થઈ શકે છે. આ ઉપકરણ છ લેમ્પ ધરાવે છે. દરેક લેમ્પ 360 ડિગ્રી ઇલ્યુમિનેશન માટે 254 એનએમ વેવલેંગ્થ પર 43 વોટ યુવી-સી પાવર ધરાવે છે. રૂમમાં વિવિધ જગ્યાઓ પર આ ઉપકરણને મૂકીને આશરે 12 x 12 ફીટની રૂમને ડિસઇન્ફેક્ટ કરવા આશરે 10 મિનિટ અને 400 ચોરસ ફીટની રૂમ માટે 30 મિનિટ લાગે છે.
ઉપરાંત રૂમ અચાનક ખુલવાથી કે માનવીય હસ્તક્ષેપ થવાથી આ સેનિટાઇઝર બંધ થઈ જાય છે. આ ઉપકરણની સલામતીની અન્ય એક ખાસિયત આર્મ ઓપરેશનની ચાવી છે.
GP/DS
(
રાષ્ટ્રપતિ સચિવાલય
રાષ્ટ્રપતિએ ડૉ. શંકર દયાળ શર્માને તેમની જન્મજયંતિ નિમિત્તે શ્રદ્ધાંજલિ અર્પણ કરી
ભારતના રાષ્ટ્રપતિ શ્રી રામનાથ કોવિંદે રાષ્ટ્રપતિ ભવનમાં આજે  ભારતના ભૂતપૂર્વ રાષ્ટ્રપતિ ડૉ. શંકર દયાળ શર્માને તેમની જન્મજયંતિ નિમિત્તે શ્રદ્ધાંજલિ અર્પણ કરી હતી. રાષ્ટ્રપતિએ અને રાષ્ટ્રપતિ ભવનના અધિકારીઓએ ડૉ. શંકર દયાળ શર્માની છબી સમક્ષ પુષ્પાંજલિ અર્પણ કરી હતી.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 230
પર્યાવરણ અને વન મંત્રાલય
ભારત માટે ગર્વની ક્ષણ: સરકાર દ્વારા સૂચવવામાં આવેલ તમામ 8 બીચને આંતરરાષ્ટ્રીય બ્લૂ ફ્લેગ પ્રમાણપત્ર પ્રાપ્ત થયું: શ્રી પ્રકાશ જાવડેકર
ભારત માટે આ ગૌરવની ક્ષણ છે કારણ કે પાંચ રાજ્યો અને બે કેન્દ્ર શાસિત પ્રદેશોમાં ફેલાયેલ ભારતના 8 બીચને આંતરરાષ્ટ્રીય નિર્ણાયકો કે જેમાં યુએનઈપી , યુએનડબલ્યુટીઓ , એફઇઇ , આઈયુસીએન ના સભ્યોનો સમાવેશ થાય છે તેમના દ્વારા “બ્લૂ ફ્લેગ” પ્રદાન કરવામાં આવ્યો છે.
જે બીચને “બ્લૂ ફ્લેગ” પ્રદાન કરવામાં આવ્યા છે તેમાં શિવરાજપુર , ઘોઘલા , કસરકોડ અને પદુબિદરી , કપ્પડ , ઋષિકોન્ડા , ગોલ્ડન  અને રાધાનગર નો સમાવેશ થાય છે.
દરિયા કાંઠાના વિસ્તારોમાં પ્રદૂષણ નિયંત્રણ માટે ભારતને “આંતરરાષ્ટ્રીય શ્રેષ્ઠ કાર્યો”ની શ્રેણી અંતર્ગત આંતરરાષ્ટ્રીય નિર્ણાયકો દ્વારા 3જા નંબરનું ઈનામ પણ આપવામાં આવ્યું છે.
પર્યાવરણ, જંગલ અને જળવાયુ પરિવર્તન કેન્દ્રીય મંત્રી શ્રી પ્રકાશ જાવડેકરે એક ટ્વિટ કરીને જણાવ્યું હતું કે, “આ એક અદ્વિતીય જીત છે કારણ કે કોઈપણ “બ્લૂ ફ્લેગ” રાષ્ટ્રને અત્યાર સુધી પ્રથમ જ પ્રયાસમાં એક સાથે 8 બીચને આ સન્માન પ્રાપ્ત નથી થયું”. તેમણે ટ્વિટમાં એમ પણ ઉમેર્યું હતું કે, “આ ભારતના સંરક્ષણ અને સંતુલિત વિકાસના પ્રયાસોની એક વૈશ્વિક સ્વીકૃતિ પણ છે”.
અન્ય એક ટ્વિટ કરતાં શ્રી જાવડેકરે જણાવ્યું હતું કે, “સમગ્ર એશિયા પેસિફિકમાં પણ ભારત એ સૌપ્રથમ દેશ છે કે જેણે માત્ર 2 જ વર્ષમાં આ સિદ્ધિ હાંસલ કરી છે”.
જાપાન, દક્ષિણ કોરિયા અને યુએઇ એ જ માત્ર અન્ય એશિયન રાષ્ટ્રો છે કે જેમને કેટલાક બ્લૂ ફ્લેગ બીચ પ્રાપ્ત થયેલા છે અને જો કે તેમ છતાં તે 5 થી 6 વર્ષના ગાળામાં મળેલા છે!
ભારત હવે 50 “બ્લૂ ફ્લેગ” દેશોના લીગમાં પ્રવેશી ચૂક્યું છે અને આપણે આપણાં દેશ માટે આ સન્માન ધારણ કરીએ છીએ અને આ સાથે જ આ યાત્રાને આગળ લઈ જતા આગામી પાંચ વર્ષ દરમિયાન આ પ્રકારના 100 બીચ તૈયાર કરવાનું આયોજન કરીએ છીએ.
ભારતે પાઈલોટ બીચ ના વિકાસ માટેની પોતાની વિનમ્ર યાત્રા 2018 માં શરૂ કરી હતી અને આગામી પ્રવાસી ઋતુ 2020 માટે પ્રમાણપત્ર માટે 08 બીચની પ્રથમ જોડી પ્રસ્તુત કરી હતી.
ભારતના દરિયા કાંઠાના પ્રદેશોના “સંતુલિત વિકાસ”ની રાહ પર ચાલતા સિકોમ , પર્યાવરણ, જંગલ અને જળવાયુ પરિવર્તન મંત્રાલય , દ્વારા તેના ICZM  પ્રોજેક્ટ અંતર્ગત સારી ખ્યાતિ પ્રાપ્ત કરેલ અને ફ્લેગશીપ કાર્યક્રમ “BEAMS – બિમ્સ” ની શરૂઆત કરવામાં આવી હતી. તેનો ઉદ્દેશ્ય ફાઉન્ડેશન ઓફ એન્વાયર્મેન્ટ એજ્યુકેશન, FEE ડેન્માર્ક દ્વારા આપવામાં આવતા નામાંકિત આંતરરાષ્ટ્રીય ઇકો લેબલ “બ્લૂ ફ્લેગ”ને પ્રાપ્ત કરવાનો હતો.
BEAMS - બિમ્સ કાર્યક્રમનો હેતુ દરિયાઈ પર્યાવરણના નિયમો અને કાયદાઓને અનુકૂળ રહીને બીચ પર જનારા લોકો માટે સ્વચ્છતા, સફાઇ, સુરક્ષા અને સંરક્ષણના ઊંચા માનાંકો જાળવી રાખવા અને તેને પ્રાપ્ત કરવા માટે દરિયાઈ પાણીમાં અને બીચ ઉપર પ્રદૂષણ નિયંત્રણ કરવાનો, બીચ સામગ્રી/ સુવિધાઓના સંતુલિત વિકાસને પ્રોત્સાહન આપવાનો, દરિયાઈ ઇકો સિસ્ટમ અને કુદરતી સંસાધનોના સંરક્ષણ અને જાળવણી કરવાનો તેમજ સ્થાનિક સત્તાધીશો અને હિત ધારકોને પ્રોત્સાહિત કરવાનો છે.
SD/GP/BT
(
મંત્રીમંડળ
મંત્રીમંડળે આયુષ મંત્રાલય હેઠળ પેટા કચેરી તરીકે ભારતીય ઔષધી અને હોમિયોપેથી માટે ફાર્માકોપિયા આયોગની સ્થાપનાને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રી મંડળની બેઠકે આયુષ મંત્રાલય હેઠળ પેટા કચેરી તરીકે ભારતીય ઔષધી અને હોમોપેથી માટે ફાર્માકોપિયા આયોગ તરીકે પુનઃસ્થાપનાને મંજૂરી આપી છે. આ સ્થાપના 1975થી ગાજિયાબાદ ખાતે સ્થપાયેલી બે કેન્દ્રીય લેબોરેટરી ભારતીય ઔષધી માટે ફાર્માકોપિયા લેબોરેટરી નો તેનામાં વિલય કરીને કરવામાં આવી છે.
હાલ ભારતીય ઔષધી અને હોમિયોપેથી માટે ફાર્માકોપિયા આયોગની સ્થાપના આયુષ મંત્રાલયની દેખરેખ હેઠળ વર્ષ 2010થી કરવામાં આવી છે. આ વિલયનો હેતુ તેમના અસરકારક વ્યવસ્થાપન અને ગુણવત્તા નિયંત્રણ માટે આર્યુવેદ, સિદ્ધા, ઉનાની અને હોમિયોપેથી ઔષધીઓના પરિણામોનું માનકીકરણ વધારવા માટે ત્રણ સંગઠનોની માળખાકીય સુવિધાઓ, તકનિકી માનવબળ અને નાણાકીય સંશાધનોના ઇષ્ટતમ ઉપયોગનો છે.
આ વિલય આયુષ ઔષધીઓ અને ફાર્માકોપિયા અને નુસખાઓની પ્રસિદ્ધીના માનકોના કેન્દ્રિત અને સર્વગ્રાહી વિકાસ માટે સુવિધા પુરી પાડશે. આ ઉપરાંત તેનો હેતુ ઔષધી અને પ્રસાધન નિયમો, 1945માં જરૂરી સુધારાઓ અને જોગવાઇઓ કરીને PCIM&H અને તેની લેબોરેટરીના સંયુક્ત માળખાને કાયદેસરતા પુરી પાડવાનો છે. આ સંબંધિત પરામર્શ આરોગ્ય સેવાઓના મહાનિર્દેશક, ડ્રગ્સ કંટ્રોલર જનરલ, આર્યુવેદ, સિદ્ધા અને ઉનાની ઔષધી તકનિકી સલાહકારી મંડળ  સાથે કરવામાં આવ્યો છે, જે ઔષધી અને કોસ્મેટિક્સ અધિનિયમ, 1940 અંતર્ગત વૈધાનિક સંસ્થા છે. આ સંસ્થાની રચના ASLT ઔષધીઓના સંદર્ભમાં નિયમનકારી બાબતોમાં કેન્દ્ર અને રાજ્ય સરકારોને સલાહ આપવાનો છે. નાણાં મંત્રાલયના ખર્ચ વિભાગે વિલય કરેલા સંગઠનોના હોદ્દાઓ અને અધિક્રમિક માળખાના પ્રસ્તાવને સંમતિ આપી છે.
PLIM અને HPL બંને ગૌણ કચેરીઓ અને આયુષ મંત્રાલય હેઠળ આવતા PCIM&H સ્વાયત્ત સંગઠનનું વિલિનીકરણ કરીને PCIM&Hની રચના કરવામાં આવશે જે સામાન્ય વહીવટી નિયંત્રણ સાથેની મંત્રાલયની જ ગૌણ કચેરી રહેશે.
વિલિનીકરણ પછી PCIM&H પાસે પૂરતા પ્રમાણમાં મંત્રાલય અંતર્ગત વહીવટી માળખું ઉપલબ્ધ રહેશે જેથી તેઓ ક્ષમતામાં વધારો કરી શકે અને ફાર્માકોપિયા કામગીરીનું પરિણામ વધારી શકે, આયુર્વેદ, સિદ્ધ, ઉનાની અને હોમોયોપેથી દવાઓના ફાર્માકોપિયા માપદંડોનો સુમેળ કરી શકે, નકલ રોકી શકે અને દવાના માનકીકરણની કામગીરીમાં ઓવરલેપિંગ ટાળી શકે અને ઉપલબ્ધ સંસાધનોનો અસરકારક રીતે મહત્તમ ઉપયોગ કરી શકશે.
GP/DS
(
પ્રધાનમંત્રીનું કાર્યાલય
પ્રધાનમંત્રીએ આંધ્રપ્રદેશની પૂર્વીય ગોદાવરીમાં નાવ પલટી જવાને કારણે જાનહાની થવા પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ આંધ્રપ્રદેશની પૂર્વીય ગોદાવરીમાં નાવ પલટી જવાને કારણે જાનહાની થવા પર શોક વ્યક્ત કર્યો હતો.
પ્રધાનમંત્રીએ કહ્યું કે, “આંધ્રપ્રદેશની પૂર્વીય ગોદાવરીમાં નાવ પલટી જવાથી થયેલી જાનહાનીને કારણે ખૂબ દુઃખી છું. શોકગ્રસ્ત પરિવારોને મારી સહાનુભૂતિ. અકસ્માતના સ્થળ પર રાહતકાર્ય શરૂ છે.”
RP
(Visitor Counter : 117
પ્રધાનમંત્રીનું કાર્યાલય
પ્રધાનમંત્રી શ્રીએ મહારાષ્ટ્રના ધુલેમાં થયેલા અકસ્માતને કારણે થયેલી જાનહાનિ પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ મહારાષ્ટ્રના ધુલેમાં થયેલા અકસ્માતને કારણે થયેલી જાનહાનિ પ્રત્યે શોક વ્યક્ત કર્યો છે. પ્રધાનમંત્રીએ PMNRF તરફથી દરેક મૃતકના નજીકના સંબંધીઓને રૂ. 2 લાખની એક્સ-ગ્રેશિયાની અને ઘાયલોને રૂ. 50,000ની સહાય જાહેરાત કરી હતી.
પ્રધાનમંત્રી કાર્યાલયે ટ્વિટ કર્યું;
મહારાષ્ટ્રના ધુલેમાં થયેલ અકસ્માત દુઃખદ છે. શોકગ્રસ્ત પરિવારો પ્રત્યે સંવેદના. ઘાયલો જલ્દી સ્વસ્થ થાય તે માટે પ્રાર્થના. PMNRF તરફથી એક્સ-ગ્રેશિયા રૂ. 2 લાખ દરેક મૃતકના નજીકના સંબંધીઓને આપવામાં આવશે. ઘાયલોને રૂ. 50,000: PM @narendramodi
YP/GP/JD
(
વહાણવટા મંત્રાલય
જહાજ મંત્રાલયે કોલકાતા બંદરના હલ્દીયા ડોક કોમ્પ્લેક્સ માટે આધુનિક અગ્નિશમન સુવિધાઓ માટે રૂ .107 કરોડની મંજૂરી આપી
બંદર પર સલામત અને સુરક્ષિત કાર્ગો ઓપરેશન માટે નિર્ણાયક પગલું
કેન્દ્રીય જહાજ રાજ્યમંત્રી  શ્રી મનસુખ માંડવિયાએ કોલકાતા બંદરના હલ્દીયા ડોક કોમ્પ્લેક્સ પાંચ જેટી પર અગ્નિશમન સુવિધાઓ વધારવા માટે રૂ .107 કરોડની મંજૂરી આપી છે.
આધુનિક અગ્નિશામક સુવિધા એ પેટ્રો-કેમિકલ ઉત્પાદનોના હલનચલનને સુરક્ષિત રીતે સંચાલિત કરવામાં હલ્દીયા ડોક કોમ્પ્લેક્સને સક્ષમ બનાવશે. હાલની અગ્નિશમન સુવિધા, પેટ્રોલિયમ અને કુદરતી ગેસ મંત્રાલયના ઓઇલ ઉદ્યોગ સલામતી નિયામક  ની માર્ગદર્શિકા મુજબ એલપીજી અને અન્ય પેટ્રોલિયમ પેદાશોના સંચાલનને સમર્થન આપતી નથી. જહાજ મંત્રાલયે બધા મુખ્ય બંદરો પર કાર્ગો ઓપરેશનની સલામતી અને સુરકક્ષાને પ્રાથમિકતા આપી છે. તે આગ સલામતી માટે વૈશ્વિક ધોરણોનું પાલન તરફ એક પગલું છે.
હલ્દીયા ડોક પર એલપીજી અને એલએનજી કાર્ગોની નજીકના ભવિષ્યમાં વધવાની સંભાવના છે. અત્યાધુનિક અગ્નિશામક માળખા ઓઆઇએસડી માર્ગદર્શિકાનું પાલન કરીને કોલકાતા બંદર પેટ્રો-કેમિકલ માલને સલામત અને સુરક્ષિત રીતે સંચાલિત કરવામાં મદદ કરશે.
DS/GP/BT
(Visitor Counter : 149
મહિલા અને બાળ વિકાસ મંત્રાલય
રાષ્ટ્રપતિ આવતીકાલે રાષ્ટ્રીય મહિલા આયોગના 31મા સ્થાપના દિવસના કાર્યક્રમને સંબોધિત કરશે
સ્થાપના દિવસની ઉજવણી કરવા માટે, રાષ્ટ્રીય મહિલા આયોગનું બે દિવસીય કાર્યક્રમનું આયોજન; કાર્યક્રમની થીમ 'સશક્ત નારી, સશક્ત ભારત' છે
રાષ્ટ્રપતિ શ્રીમતી દ્રૌપદી મુર્મુ આવતીકાલે એટલે કે 31 જાન્યુઆરી, 2023ના રોજ રાષ્ટ્રીય મહિલા આયોગના 31મા સ્થાપના દિવસના કાર્યક્રમને સંબોધિત કરશે. ઈવેન્ટની થીમ 'એમ્પાવરિંગ વુમન એમ્પાવરિંગ ઈન્ડિયા' છે, જેનો ઉદ્દેશ્ય એવી મહિલાઓની સફળતાને ઓળખવાનો છે જેમણે તેમના જીવનની સફરમાં ઉત્કૃષ્ટ દેખાવ કર્યો છે અને અમીટ છાપ છોડી છે. આ પ્રસંગે કેન્દ્રીય મહિલા અને બાળ વિકાસ મંત્રી શ્રીમતી સ્મૃતિ ઝુબીન ઈરાની અને રાજ્યકક્ષાના મંત્રી ડો.મુંજપરા મહેન્દ્રભાઈ પણ ઉપસ્થિત રહેશે.
રાષ્ટ્રીય મહિલા આયોગ, રાજ્ય મહિલા આયોગ, દૂતાવાસ, કાનૂની બંધુત્વ અધિકારીઓ, મહિલા અને બાળ વિકાસ વિભાગના અધિકારીઓ, ધારાસભ્યો, યુનિવર્સિટીઓ અને કોલેજોના શિક્ષકો અને વિદ્યાર્થીઓ, પોલીસ વિભાગ, આર્મી અને અર્ધ સૈન્ય દળોના અધિકારીઓ, રાષ્ટ્રીય અને રાજ્યના કાનૂની અધિકારીઓ સેવાઓ, રાષ્ટ્રીય મહિલા આયોગની સલાહકાર સમિતિના સભ્યો, ભૂતપૂર્વ અધ્યક્ષ અને પંચના સભ્યો અને બિન-સરકારી સંસ્થાઓ સામેલ થશે.
કમિશન તેનો 31મો સ્થાપના દિવસ ઉજવવા માટે 31 જાન્યુઆરી, 2023થી 1 ફેબ્રુઆરી, 2023 સુધી બે દિવસીય કાર્યક્રમનું આયોજન કરી રહ્યું છે. બીજા દિવસે, પ્રતિષ્ઠિત મહિલાઓ સાથે પેનલ ચર્ચા યોજાશે જેમણે ઘણા લોકોને પ્રેરણા અને સશક્તીકરણનો માર્ગ બતાવ્યો છે. આ ચર્ચા દ્વારા, કમિશનનો ઉદ્દેશ્ય એક પ્લેટફોર્મ પૂરું પાડવાનો છે જ્યાં વિવિધ સામાજિક-આર્થિક પૃષ્ઠભૂમિની મહિલાઓની નિર્ણય લેવામાં અને નેતૃત્વની ભૂમિકામાં લૈંગિક સમાનતા પર ધ્યાન કેન્દ્રિત કરીને વિવિધ વિચારોનું આદાનપ્રદાન કરી શકાય.
રાષ્ટ્રીય મહિલા આયોગની સ્થાપના જાન્યુઆરી 1992માં રાષ્ટ્રીય મહિલા આયોગ અધિનિયમ, 1990 હેઠળ વૈધાનિક સંસ્થા તરીકે કરવામાં આવી હતી. તેની સ્થાપના મહિલાઓને અસર કરતી બાબતો પર ધ્યાન આપવા, મહિલાઓ માટે બંધારણીય અને કાનૂની સુરક્ષાની સમીક્ષા કરવા, સુધારાત્મક કાયદાકીય પગલાંની ભલામણ કરવા, ફરિયાદોનું નિરાકરણ અથવા સુવિધા આપવા અને સરકારને નીતિ અંગે સલાહ આપવા માટે કરવામાં આવી હતી.
YP/GP/JD
(Visitor Counter : 284
સ્વાસ્થ્ય અને પરિવાર કલ્યાણ મંત્રાલય
રાષ્ટ્રીય સંચિત કોવિડ -19 રસીકરણ કવરેજ 39 કરોડને પાર
સાજા થવાનો દર વધીને 97.28% થયો
છેલ્લા 24 કલાકમાં 41,806 દૈનિક નવા કેસ નોંધાયા
ભારતમાં સક્રિય કેસનું ભારણ ઘટીને 4,32,041; કુલ કેસના 1.39%
દૈનિક સકારાત્મકતા દર  સળંગ 24 દિવસથી 3% કરતા ઓછો
ભારતમાં ગઇકાલે રાષ્ટ્રવ્યાપી રસીકરણ કવરેજનો કુલ આંકડો 39 કરોડ કરતાં વધારે થઇ ગયો છે. આજે સવારે 7 વાગ્યા સુધીના હંગામી અહેવાલ અનુસાર, દેશમાં આજદિન સુધીમાં કુલ 49,41,567 સત્રોનું આયોજન કરીને રસીના 39,13,40,491 ડોઝ આપવામાં આવ્યા છે. છેલ્લા 24 કલાકમાં રસીના 34,97,058 ડોઝ આપવામાં આવ્યા છે.
આમાં સામેલ છે:
|
|
HCWs
|
|
પ્રથમ ડોઝ
|
|
1,02,59,902
|
|
બીજો ડોઝ
|
|
74,67,814
|
|
FLWs
|
|
પ્રથમ ડોઝ
|
|
1,77,49,670
|
|
બીજો ડોઝ
|
|
1,01,08,761
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
11,80,17,979
|
|
બીજો ડોઝ
|
|
42,03,947
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
9,60,12,486
|
|
બીજો ડોઝ
|
|
2,62,71,510
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
7,14,89,465
|
|
બીજો ડોઝ
|
|
2,97,58,957
|
|
કુલ
|
|
39,13,40,491
21 જૂનથી કોવિડ-19 વિરોધી રસીકરણ અભિયાનના સાર્વત્રીકરણના નવા તબક્કાનો આરંભ થયો છે. કેન્દ્ર સરકાર સમગ્ર દેશમાં કોવિડ-19 રસીકરણનો વ્યાપ વધારવા માટે અને તેને વધુ વેગવાન બનાવવા માટે પ્રતિબદ્ધ છે.
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 3,01,43,850 દર્દીઓ સાજા થઇ ગયા છે અને છેલ્લા 24 કલાકમાં વધુ 39,130 દર્દીઓ સાજા થયા છે. આના કારણે એકંદરે સાજા થવાનો દર વધીને 97.28% થયો છે અને તેમાં સતત વૃદ્ધિનું વલણ જળવાઇ રહ્યું છે.
છેલ્લા 24 કલાકમાં ભારતમાં દૈનિક 41,806 નવા કેસ નોંધાયા છે.
પંદર દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
સક્રિય કેસના ભારણમાં પણ ભારતમાં સતત ઘટાડો જોવા મળી રહ્યો છે. દેશમાં સક્રિય કેસનું ભારણ આજે 4,32,041 છે અને સક્રિય કેસ હવે દેશના કુલ પોઝિટીવ કેસના માત્ર 1.39% છે.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 19,43,488 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 43.80 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 2.21% છે જ્યારે દૈનિક પોઝિટીવિટી દર આજે 2.15% નોંધાયો છે. દૈનિક પોઝિટીવિટી દર સળંગ 24 દિવસથી ૩%થી ઓછો છે અને 38 દિવસથી આ દર 5%થી નીચે જળવાઇ રહ્યો છે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 204
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ્સ
છેલ્લા 24 કલાકમાં દેશમાં કોવિડ-19 કુલ 3,804 દર્દી સાજા થઇ ગયા છે. અત્યાર સુધીમા દેશમાં કોવિડ-19ના કુલ 1,04,107 દર્દીઓ સાજા થયા છે. કોવિડ-19ના દર્દીઓ સાજા થવાનો દર 47.99% નોંધાયો છે. હાલમાં દેશમાં કોવિડ-19ના કુલ 1,06,737 સક્રિય કેસો છે અને તમાનને સક્રિય તબીબી દેખરેખ હેઠળ રાખવામાં આવ્યા છે.
ICMR દ્વારા કોરોના વાયરસથી ચેપગ્રસ્ત લોકોના પરીક્ષણ માટે ક્ષમતા વધારવામાં આવી છે. પરીક્ષણ માટે સરકારી લેબોરેટરીની સંખ્યા વધારીને 498 કરવામાં આવી છે જ્યારે ખાનગી લેબોરટરીની સંખ્યા 212 કરવામાં આવી છે. છેલ્લા 24 કલાકમાં દેશમાં 1,39,485 સેમ્પલનું પરીક્ષણ કરવામાં આવ્યું છે. અત્યાર સુધીમાં દેશમાં કુલ 42,42,718 સેમ્પલનું પરીક્ષણ કરવામાં આવ્યું છે.
સલામત ENT પ્રેક્ટિસ માટે મંત્રાલય દ્વારા નવી માર્ગદર્શિકા બહાર પાડવામાં આવી છે જેનું કોવિડ-19 મહામારી દરમિયાન પાલન કરવાનું રહેશે. આ માર્ગદર્શિકા આ લિંક પર ઉપલબ્ધ છે-
https://www.mohfw.gov.in/pdf/ENTCOVID0306.pdf
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહસૂચનો અંગે પ્રમાણભૂત માહિતી માટે કૃપા કરીને આ વેબસાઇટની નિયમિત મુલાકાત લો : https://www.mohfw.gov.in/ અને @MoHFW_INDIA.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો
ncov2019[at]gov[dot]in અને @CovidIndiaSeva પર મોકલી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર : +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
GP/DS
(
જળશક્તિ મંત્રાલય
કેબિનેટે ભારત અને બાંગ્લાદેશ વચ્ચેની સામાન્ય સરહદ નદી કુશિયારામાંથી ભારત અને બાંગ્લાદેશ દરેક માટે 153 ક્યુસેક પાણી ઉપાડવા અંગેના સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આજે ભારત પ્રજાસત્તાક અને બાંગ્લાદેશ પ્રજાસત્તાક સરકાર વચ્ચે ભારત અને બાંગ્લાદેશ દ્વારા દરેકને સામાન્ય સરહદ નદી કુશિયારામાંથી પાણી.153 ક્યુસેક સુધીના પાણીને પાછું ખેંચવા અંગેના સમજૂતી કરાર  માટે એક્સ-ફેક્ટો મંજૂરી આપી દીધી છે.
6મી સપ્ટેમ્બર, 2022ના રોજ ભારત સરકારના જલ શક્તિ મંત્રાલય અને પીપલ્સ રિપબ્લિક ઓફ બાંગ્લાદેશ સરકારના જળ સંસાધન મંત્રાલય વચ્ચે ભારત અને બાંગ્લાદેશ તેમની ઉપભોક્તા પાણીની જરૂરિયાત માટે શુષ્ક ઋતુ  દરમિયાન સામાન્ય સરહદ નદી કુશિયારામાંથી 153 ક્યુસેક સુધી પાણી ઉપાડવા પર સમજૂતી કરાર  પર હસ્તાક્ષર કરવામાં આવ્યા હતા. .
આ એમઓયુ આસામ સરકારને તેમની વપરાશની પાણીની જરૂરિયાત માટે શુષ્ક ઋતુ  દરમિયાન કુશિયારા નદીના સામાન્ય પટમાંથી 153 ક્યુસેક પાણી ઉપાડવા સક્ષમ બનાવશે.
શુષ્ક ઋતુ દરમિયાન દરેક બાજુ દ્વારા પાણીના ઉપાડ પર દેખરેખ રાખવા માટે બંને દેશો દ્વારા સંયુક્ત મોનિટરિંગ ટીમની રચના કરવામાં આવશે.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 107
પ્રધાનમંત્રીનું કાર્યાલય
એક સમયે નાકાબંધી અને હિંસા માટે જાણીતો, ઉત્તરપૂર્વીય પ્રદેશ હવે તેના વિકાસના પગલા માટે જાણીતો છે: પ્રધાનમંત્રી
પ્રધાનમંત્રી શ્રી નરેન્દ્ર મોદીએ કહ્યું કે પહેલા પૂર્વોત્તર વિસ્તાર નાકાબંધી અને હિંસા માટે જાણીતો હતો, હવે આ પ્રદેશ તેના વિકાસની ગતિ અને સર્વાંગી વિકાસ માટે જાણીતો છે.
શ્રી મોદી કેન્દ્રીય ગૃહ મંત્રી શ્રી અમિત શાહના ટ્વીટનો જવાબ આપી રહ્યા હતા, જેમાં મંત્રીએ માહિતી આપી છે કે પીએમ નરેન્દ્ર મોદીની આગેવાની હેઠળની ભારત સરકારે ફરી એકવાર AFSPA હેઠળ નાગાલેન્ડ, આસામ અને મણિપુરના અશાંત વિસ્તારોને ઘટાડવાનો નિર્ણય કર્યો છે. શ્રી શાહે એમ પણ ઉમેર્યું હતું કે ઉત્તર-પૂર્વ ભારતમાં સુરક્ષાની સ્થિતિમાં નોંધપાત્ર સુધારાને કારણે આ નિર્ણય લેવામાં આવ્યો છે.
શ્રી અમિત શાહના ટ્વીટના જવાબમાં પ્રધાનમંત્રીએ ટ્વીટ કર્યું;
"પૂર્વોત્તર સર્વાંગી વિકાસનું સાક્ષી છે. એક સમયે નાકાબંધી અને હિંસા માટે જાણીતો હતો, આ પ્રદેશ હવે તેના વિકાસની પ્રગતિ માટે જાણીતો છે."
GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(